คือผมเป็นมานานแล้ว วันนี้คลำดูคือตอนเช้าตรู่ลำไส้ที่อยู่บริเวณ​หัวหน่าวมันจะกลิ้งขึ้นมาอัดที่ท้องบริเวณสะดือได้ด้วย คือแบบขึ้นมาเป็นลำเลยครับ แล้วพอถ่ายออกหน่อยก็ยุบไปไม่กลิ้งขึ้นมา เป็นทุกวัน ไม่ทราบว่าอาการแบบนี้มีด้วยหรอครับ ลำไส้ที่มีอุจจาระ​อยู่มันขึ้นมาอยู่ข้างบน(เวลาอยู่ในท่านอน)​
สวัสดีคะ การเคลื่อนไหวของลำไส้ เป็นการเคลื่อนไหวแบบทั้งการยืดหด และมีการบีบส่งตัวในกรณีที่คนที่มีผนังหน้าท้องบาง หรือ เป็นคนที่ไม่ค่อยมีไขมันอาจจะมองเห็นการบีบตัวของลำไส้ได้ ซึ่งอาจจะเกิดขึ้นเองได้ตามธรรมชาติเมื่อร่างกายต้องการที่ขับเอาอุจจาระออกค่ะ แต่น้อยมากๆ ค่ะ เนื่องจากชั้นของผนังหน้าท้องจะมีกล้ามเนื้อ ที่เรียงแนวตรง แนวนอน และแนวเฉียงทำให้ผนังหน้าท้องมีความแข็งแรง แม้ว่าลำไส้จะเคลื่อนก็ไม่สามารถมองเห็นได้ค่ะแต่ถ้ามีภาวะดังนี้ เช่น ผนังหน้าท้องที่อ่อนแอ มีภาวะไอเรื้อรัง มีแรงเบ่งที่กระทำต่อผนังหน้าท้องนานๆ มีการหย่อนของกล้ามเนื้อหน้าท้อง เคยผ่าตัดหน้าท้องมาก่อน ภาวะไส้เลื่อนที่เกิดบริเวณสะดือ หรือ การได้รับยาบางอย่างที่กระตุ้นให้ลำไส้ทำงานหรือบีบตัวมากเกินไป ก็อาจจะทำให้เห็นการบีบตัวของลำไส้ขึ้นมาได้ค่ะถ้าตอนนี้ไม่มีก้อนอะไรโผล่ขึ้นมาที่หน้าท้องชัดเจน สามารถขับถ่ายได้ รับประทานอาหารได้ไม่อาเจียนคงยังไม่ต้องทำอะไรค่ะ ให้สังเกตุไปก่อนได้ค่ะ